CELEX: 22020D0335
Language: el
Date: 2019-12-13 00:00:00
Title: Απόφαση της Μεικτής Επιτροπής του ΕΟΧ αριθ. 317/2019, της 13ης Δεκεμβρίου 2019, για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2020/335]

5.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 68/72
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 317/2019
         της 13ης Δεκεμβρίου 2019
         για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2020/335]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2019/123 της Επιτροπής, της 24ης Ιανουαρίου 2019, για τον καθορισμό λεπτομερών κανόνων εκτέλεσης των λειτουργιών του δικτύου διαχείρισης της εναέριας κυκλοφορίας (ATM) και για την κατάργηση του κανονισμού (ΕΕ) αριθ. 677/2011 της Επιτροπής (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο εκτελεστικός κανονισμός (ΕΕ) 2019/123 καταργεί τον κανονισμό (ΕΕ) αριθ. 677/2011 της Επιτροπής (2), ο οποίος έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
                  
               
                     (3)
                  
                  
                     Συνεπώς, το παράρτημα XIII της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα XIII της συμφωνίας για τον ΕΟΧ τροποποιείται ως εξής:
            
                        1.
                     
                     
                        Μετά το σημείο 66κδθ [εκτελεστική απόφαση (ΕΕ) 2019/903 της Επιτροπής] του παραρτήματος XIII της συμφωνίας για τον ΕΟΧ παρεμβάλλεται το ακόλουθο σημείο:
                        
                                    «66κδι.
                                 
                                 
                                    
                                       32019 R 0123: Εκτελεστικός κανονισμός (ΕΕ) 2019/123 της Επιτροπής, της 24ης Ιανουαρίου 2019, για τον καθορισμό λεπτομερών κανόνων εκτέλεσης των λειτουργιών του δικτύου διαχείρισης της εναέριας κυκλοφορίας (ATM) και για την κατάργηση του κανονισμού (ΕΕ) αριθ. 677/2011 της Επιτροπής (ΕΕ L 28 της 31.1.2019, σ. 1).
                                    Για τους σκοπούς της παρούσας συμφωνίας, οι διατάξεις του εκτελεστικού κανονισμού προσαρμόζονται ως εξής:
                                    
                                                α)
                                             
                                             
                                                Με την επιφύλαξη των διατάξεων του πρωτοκόλλου 1 της συμφωνίας, ο όρος “κράτος/-η μέλος/-η” νοείται ότι περιλαμβάνει, πέραν της έννοιας που έχει στον εκτελεστικό κανονισμό, και τα κράτη της ΕΖΕΣ.
                                             
                                          
                                                β)
                                             
                                             
                                                Όσον αφορά τα κράτη της ΕΖΕΣ, ο όρος “διαχειριστής δικτύου” αναφέρεται στον διαχειριστή δικτύου που έχει διοριστεί από τη Μόνιμη Επιτροπή των κρατών της ΕΖΕΣ.
                                             
                                          
                                                γ)
                                             
                                             
                                                Όσον αφορά τα κράτη της ΕΖΕΣ, ο όρος “φορέας επανεξέτασης των επιδόσεων” αναφέρεται στον φορέα επανεξέτασης των επιδόσεων που έχει οριστεί από τη Μόνιμη Επιτροπή των κρατών της ΕΖΕΣ.
                                             
                                          
                                                δ)
                                             
                                             
                                                Στο άρθρο 4 παράγραφος 1, όσον αφορά τα κράτη της ΕΖΕΣ, η φράση “απόφασης της Επιτροπής η οποία εκδίδεται σύμφωνα με το άρθρο 5 παράγραφος 2 του κανονισμού (ΕΚ) αριθ. 549/2004” αντικαθίσταται από τη φράση “απόφασης της Μόνιμης Επιτροπής των κρατών της ΕΖΕΣ”.
                                             
                                          
                                                ε)
                                             
                                             
                                                Στο άρθρο 5, όσον αφορά τα κράτη της ΕΖΕΣ, η λέξη “Επιτροπή” αντικαθίσταται από τη φράση “Μόνιμη Επιτροπή των κρατών της ΕΖΕΣ”.
                                             
                                          
                                                στ)
                                             
                                             
                                                Στο άρθρο 6, όσον αφορά τα κράτη της ΕΖΕΣ, η λέξη “Επιτροπή” αντικαθίσταται από τη φράση “Μόνιμη Επιτροπή των κρατών της ΕΖΕΣ”.
                                             
                                          
                                                ζ)
                                             
                                             
                                                Στο άρθρο 7 παράγραφος 3 σημείο ια), η φράση “, στη Μόνιμη Επιτροπή των κρατών της ΕΖΕΣ, στην Εποπτεύουσα Αρχή της ΕΖΕΣ” παρεμβάλλεται μετά τη φράση “στην Επιτροπή”.
                                             
                                          
                                                η)
                                             
                                             
                                                Στο άρθρο 7 παράγραφος 4, η φράση “, της Μόνιμης Επιτροπής των κρατών της ΕΖΕΣ, της Εποπτεύουσας Αρχής της ΕΖΕΣ” παρεμβάλλεται μετά τη φράση “της Επιτροπής”.
                                             
                                          
                                                θ)
                                             
                                             
                                                Στο άρθρο 18 παράγραφος 4 στοιχείο β), η φράση “και ένας εκπρόσωπος της Εποπτεύουσας Αρχής της ΕΖΕΣ” παρεμβάλλεται μετά τη φράση “της Επιτροπής”.
                                             
                                          
                                                ι)
                                             
                                             
                                                Στο άρθρο 19 παράγραφος 2, στο πρώτο εδάφιο προστίθεται το ακόλουθο σημείο:
                                                
                                                            “ι)
                                                         
                                                         
                                                            το κράτος της ΕΖΕΣ που ασκεί την προεδρία της Μόνιμης Επιτροπής των κρατών της ΕΖΕΣ.”.
                                                         
                                                      
                                          
                                                ια)
                                             
                                             
                                                Στο άρθρο 22 παράγραφος 3 πρώτη πρόταση, η φράση “, στη Μόνιμη Επιτροπή των κρατών της ΕΖΕΣ, στην Εποπτεύουσα Αρχή της ΕΖΕΣ” παρεμβάλλεται μετά τη φράση “στην Επιτροπή”.
                                             
                                          
                                                ιβ)
                                             
                                             
                                                Στο άρθρο 23 πρώτη πρόταση, όσον αφορά τα κράτη της ΕΖΕΣ, η φράση “Η Επιτροπή” αντικαθίσταται από τη φράση “Η Εποπτεύουσα Αρχή της ΕΖΕΣ”.».
                                             
                                          
                              
                  
                        2.
                     
                     
                        Το κείμενο του σημείου 66κγιδ [κανονισμός (ΕΕ) αριθ. 677/2011 της Επιτροπής] διαγράφεται.
                     
                  
         
            Άρθρο 2
            Τα κείμενα του εκτελεστικού κανονισμού (ΕΕ) 2019/123 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 14 Δεκεμβρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 13 Δεκεμβρίου 2019.
            
               
                  Για τη Μεικτή Επιτροπή του ΕΟΧ
               
               
                  O Πρόεδρος
               
               Gunnar PÁLSSON
            
         
         
            (1)  ΕΕ L 28 της 31.1.2019, σ. 1.
         
            (2)  ΕΕ L 185 της 15.7.2011, σ. 1.
         
            (*1)  Δεν έχουν αναφερθεί συνταγματικές απαιτήσεις.